CELEX: 32015R2178
Language: lv
Date: 2015-11-25 00:00:00
Title: Komisijas Īstenošanas regula (ES) 2015/2178 (2015. gada 25. novembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Saucisson de Lacaune/Saucisse de Lacaune (AĢIN))

26.11.2015   
            
            
               LV
            
            
               Eiropas Savienības Oficiālais Vēstnesis
            
            
               L 309/1
            
         KOMISIJAS ĪSTENOŠANAS REGULA (ES) 2015/2178
   (2015. gada 25. novembris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Saucisson de Lacaune/Saucisse de Lacaune (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 15. panta 1. punktu un 52. panta 2. punktu,
   tā kā:
   
               (1)
            
            
               Saskaņā ar Regulas (ES) Nr. 1151/2012 50. panta 2. punkta a) apakšpunktu Francijas pieteikums, kurā lūgts reģistrēt nosaukumu Saucisson de Lacaune/Saucisse de Lacaune, ir publicēts Eiropas Savienības Oficiālajā Vēstnesī
                   (2).
            
         
               (2)
            
            
               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Saucisson de Lacaune/Saucisse de Lacaune būtu jāreģistrē.
            
         
               (3)
            
            
               Francijas iestādes savā vēstulē, kas Komisijā saņemta 2014. gada 27. februārī, paziņoja, ka Francijā reģistrētie uzņēmumi SARL René Pujol, 11 avenue de Lattre de Tassigny, BP 52, 81230 Lacaune, La Lacaunaise Escande Pistre & Cie, 7 boulevard Jean Jaurès, 81230 Lacaune, un Maison Nègre Charcuterie Lacaunaise, 6 avenue de Naurois, 81230 Lacaune, ir likumīgi tirgojuši produktu, kas apzīmēts ar tirdzniecības nosaukumu Saucisson de Lacaune/Saucisse de Lacaune, pastāvīgi lietojot šo nosaukumu jau vairāk nekā piecus gadus, un ka šis jautājums ir ticis izskatīts valsts līmeņa iebildumu iesniegšanas procedūrā.
            
         
               (4)
            
            
               Ievērojot to, ka 3. apsvērumā minētie uzņēmumi SARL René Pujol, La Lacaunaise Escande Pistre & Cie un Maison Nègre pilda Regulas (ES) Nr. 1151/2012 15. panta 1. punktā paredzētos nosacījumus, lai pārejas laikā varētu likumīgi lietot tirdzniecības nosaukumu pēc tā reģistrācijas, būtu jāpiešķir tiem piecu gadu pārejas periods, sākot no dienas, kad reģistrācijas pieteikumu iesniedz Komisijai, lai atļautu tiem lietot nosaukumu Saucisson de Lacaune/Saucisse de Lacaune.
            
         
               (5)
            
            
               Šajā regulā paredzētie pasākumi ir saskaņā ar Lauksaimniecības produktu kvalitātes politikas komitejas atzinumu,
            
         IR PIEŅĒMUSI ŠO REGULU.
   1. pants
   Nosaukums Saucisson de Lacaune/Saucisse de Lacaune (AĢIN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.2. grupas “Gaļas produkti (termiski apstrādāti, sālīti, kūpināti u. c.)” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Uzņēmumi SARL René Pujol, La Lacaunaise Escande Pistre & Cie un Maison Nègre Charcuterie Lacaunaise drīkst turpināt lietot reģistrēto nosaukumu Saucisson de Lacaune/Saucisse de Lacaune (AĢIN) līdz 2019. gada 27. februārim.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 25. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 343, 14.12.2012., 1. lpp.
   
   
      (2)  OV C 142, 29.4.2015., 25. lpp.
   
   
      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).